CELEX: C2006/237/11
Language: el
Date: 2006-09-30 00:00:00
Title: Υπόθεση C-312/06: Αίτηση για την έκδοση προδικαστικής αποφάσεως, την οποία υπέβαλε το Magyar Köztársaság Legfelsőbb Bírósága στις 18 Ιουλίου 2006 — OTP Garancia Biztosító Rt κατά Vas Megyei Közigazgatási Hivatal

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/6
            
         Αίτηση για την έκδοση προδικαστικής αποφάσεως, την οποία υπέβαλε το Magyar Köztársaság Legfelsőbb Bírósága στις 18 Ιουλίου 2006 — OTP Garancia Biztosító Rt κατά Vas Megyei Közigazgatási Hivatal
   (Υπόθεση C-312/06)
   (2006/C 237/11)
   Γλώσσα διαδικασίας: η ουγγρική
   Αιτούν δικαστήριο
   Magyar Köztársaság Legfelsőbb Bírósága
   Διάδικοι στην υπόθεση της κύριας δίκης
   
      Αναιρεσείουσα: OTP Garancia Biztosító Rt.
   
      Καθής: Vas Megyei Közigazgatási Hivatal
   Προδικαστικά ερωτήματα
   
               1)
            
            
               Πρέπει το κεφάλαιο 4, σημείο 3, στοιχείο α', του παραρτήματος Χ (1) της Πράξεως περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (στο εξής: Πράξη Προσχωρήσεως), που είναι εφαρμοστέο δυνάμει του άρθρου 24 της εν λόγω Πράξεως Προσχωρήσεως, σύμφωνα με το οποίο, κατά παρέκκλιση από τα άρθρα 87 και 88 της Συνθήκης ΕΚ, η Ουγγαρία μπορεί να εφαρμόζει μέχρι και τις 31 Δεκεμβρίου 2007 μειώσεις του φόρου επί οικονομικών πράξεων έως το 2 % των καθαρών κερδών, οι οποίες έχουν χορηγηθεί από τοπικές αρχές για περιορισμένο χρονικό διάστημα βάσει των άρθρων 6 και 7 του νόμου C του 1990 για τους τοπικούς φόρους, να ερμηνευθεί υπό την έννοια ότι αποτελεί προσωρινή παρέκκλιση που επιτρέπει στην Ουγγαρία να διατηρήσει τον φόρο επί οικονομικών πράξεων, δηλαδή υπό την έννοια ότι η Πράξη Προσχωρήσεως, προβλέποντας τη δυνατότητα διατηρήσεως των μειώσεων του φόρου επί οικονομικών πράξεων, αναγνώρισε στην Ουγγαρία και το προσωρινό δικαίωμα να εξακολουθήσει να επιβάλλει έναν τέτοιο φόρο;
            
         
               2)
            
            
               Έχει το άρθρο 33, παράγραφος 1, της έκτης οδηγίας 77/388/ΕΟΚ (2) του Συμβουλίου (στο εξής: οδηγία) την έννοια ότι απαγορεύει τη διατήρηση (τοπικού) φόρου (επί των οικονομικών πράξεων) που επιβάλλεται στην ασκούμενη με σκοπό το κέρδος επιχειρηματική δραστηριότητα, του οποίου το κύριο χαρακτηριστικό είναι ότι επιβάλλεται επί των καθαρών εσόδων, κατόπιν αφαιρέσεως του κόστους αγοράς των πωλουμένων προϊόντων, του κόστους των υπηρεσιών που παρέχονται μέσω τρίτων, καθώς και του κόστους των υλικών; Μπορεί, δηλαδή, ένας φόρος με αυτά τα χαρακτηριστικά να χαρακτηριστεί φόρος επί του κύκλου εργασιών, κατά την έννοια του ως άνω άρθρου;
            
         
      (1)  ΕΕ L 236, σ. 846.
   
      (2)  ΕΕ ειδ. έκδ. 09/001, σ. 49.